**Regulamentul concursului**

**“Aniversare 10 ani Maison 13”**

**09.04.2022 – 30.04.2022**

**Art. 1. Organizator**

**V.M.B. Partners S.A.**, cu sediul social în București, Dumbrava Roșie 2, sector 2, înregistrată la Registrul Comertului București sub nr. J40/5005/1999, CUI RO 11816552, reprezentată prin domnul Valentin Adrian Miron, în calitate de Director general.

**Art. 2. Drept de participare**

La concursul **“Aniversare 10 ani Maison 13”** poate participa orice persoană fizică cu vârsta de minim 18 ani împliniţi până la data inceperii concursului, cu excepţia angajaţilor Organizatorului, precum și ai terţilor implicaţi în realizarea şi implementarea materialelor dedicate campaniei, precum şi a membrilor familiilor acestora până la gradul al II-lea inclusiv (copii, părinţi, fraţi/surori, soţ/soţie).

Participarea la concurs presupune cunoaşterea şi acceptarea tuturor prevederilor, termenilor şi condiţiilor prezentului Regulament de desfăşurare.

Participanţii trebuie să corespundă cerinţelor de mai sus, în caz contrar fiind descalificaţi.

**Art. 3. Durata concursului si aria de desfășurare**

Concursul se va desfăşura în perioada **09.04.2022 – 30.04.2022**, pe pagina de Facebook a organizatorului <https://www.facebook.com/Maison13.ro>, iar extragerea câștigătorilor va avea loc în data de 04.05.2022. Câștigătorii vor fi anunțați pe canalul de social media Facebook al Organizatorului.

**Art. 4. Mecanismul concursului**

Pentru a se înscrie la concurs, participanţii trebuie să acceseze în perioada **09.04.2022 – 30.04.2022** postarea Concursului de pe pagina de Facebook a Organizatorului <https://www.facebook.com/Maison13.ro> și să posteze în secțiunea de comentarii una sau mai multe poze care să îi înfășișeze la un eveniment desfășurat în incinta locației Maison 13. Pentru fiecare comentariu se înregistrează câte o participare în extragere.

Urmând instrucțiunile de mai sus, participanţii sunt înscriși în Concurs și 10 (zece) persoane unice pot obține o invitație dublă pentru a participa la evenimentul aniversar de 10 ani al Maison 13, care se va desfășura în data de 13.05.2022, pe strada Dumbrava Roșie 2, sector 2, București.

Pentru a putea participa la concurs, pozele postate pe pagina de Facebook a Organizatorului trebuie să fie reale. Orice tentativă de fraudare a regulamentului se sancționează cu excluderea persoanelor suspectate din extragere.

**Art. 5. Condiții de validitate**

Participanţii trebuie să îndeplinească cumulativ următoarele condiții:

* să aibă vârsta de minim 18 ani împliniţi;
* să nu fie angajat al Organizatorului sau al terţilor implicaţi în realizarea şi implementarea materialelor dedicate concursului sau rudă cu aceştia, până la gradul al II-lea de rudenie inclusiv (copii, părinţi, fraţi/surori, soţ/soţie).
* să acceseze în perioada **09.04.2022 – 30.04.2022**, postarea Concursului de pe pagina <https://www.facebook.com/Maison13.ro> și să posteze în secțiunea de comentarii una sau mai multe poze care să îi înfățișeze în incinta locației Maison 13.

**Art. 6. Acordarea invitațiilor:**

Extragerea se va executa electronic cu ajutorul site-ului <https://www.random.org/>,  la sediul Organizatorului din București, strada Dumbrava Roșie 2, sector 2, în prezenţa unei comisii formate din reprezentanţi ai Organizatorului, desemnaţi de către acesta în acest scop.

Rezultatul extragerii câștigătorilor va fi consemnat printr-un proces-verbal, iar Organizatorul Concursului va face public numele câștigătorilor printr-un comentariu la postarea Concursului de pe pagina sa de Facebook, <https://www.facebook.com/Maison13.ro>.

Câştigătorii vor fi anunțati de catre Organizator printr-un mesaj privat pe contul de Facebook cu care au participat la Concurs.

Prin participarea la Concurs, câștigătorii sunt de acord să fie contactați de către organizator în vederea transmiterii invitațiilor, să furnizeze informațiile solicitate pentru identificarea lor și a persoanelor care îi vor însoți și sunt de acord să li se facă public numele în comunicarea desfășurată de către Organizator pe pagina de social media.

În cazul în care unul sau mai mulți câștigători nu pot fi contactați în termen de 2 (două) zile în vederea confirmării participării sau participarea acestuia/acestora este invalidată din cauza condițiilor impuse prin prezentul Regulament, aceștia își vor pierde dreptul de a-și revendica invitatia.

Invitațiile se vor transmite prin intermediul e-mailului, la adresele comunicate de către câştigători, prin mesaj privat.

În cazul în care intervine oricare dintre următoarele situaţii:

* Câştigătorul nu confirma desemnarea sa şi nu comunică adresa de email pentru trimiterea invitației în termen de 2 (două) zile calendaristice de la data contactării sale;
* Câştigătorul renunţă la invitație, renunţarea la aceasta făcându-se în termen de 2 (două) zile calendaristice de la anunțarea personală a câştigătorului;
* În orice altă situaţie în care câştigătorul este descalificat ca urmare a nerespectării Regulamentului sau în condiţiile Regulamentului;
* Nu se poate transmite invitația din diverse motive (de ex. Adresa de e-mail greșită, refuzul primirii etc.);

câştigătorul este descalificat și îşi pierde dreptul asupra invitației, iar aceasta va rămâne la dispoziţia Organizatorului.

**Art. 7. Litigii**

În cazul unor litigii apărute între Organizator şi participanti, acestea vor fi soluţionate pe cale amiabilă. Dacă nu este posibilă rezolvarea litigiilor pe cale amiabilă, părţile implicate în litigiu vor înainta litigiul spre soluţionare instanţelor competente de la sediul Organizatorului.

**Art. 8. Prelucrarea  şi stocarea datelor personale**

8.1. Datele cu caracter personal furnizate de către participanți cu ocazia participării și a identificării ulterioare a câștigătorilor, respectiv numele și prenumele, adresa de e-mail, număr de telefon, informațiile publice din contul de facebook sunt utilizate de către noi exclusiv în scopul îndeplinirii obligațiilor și exercitării drepturilor cuprinse în prezentul Regulament, cum ar fi: publicarea câștigătorului, intrarea în posesia invitațiilor, în scopul comunicării cu dvs., soluționării oricăror litigii/solicitari. Prelucrarea datelor se efectuează în temeiul consimțământului exprimat de către dvs. prin înscrierea în concurs și a prevederilor legale în vigoare. Participarea la concurs prezumă cunoaşterea Regulamentului şi acordul participantului pentru prelucrarea datelor cu caracter personal.

8.2. În vederea realizării scopurilor menționate mai sus, pot avea acces la datele dvs. personale furnizorii și colaboratorii noștri de încredere, în temeiul unui angajament contractual privind confidențialitatea și păstrarea în siguranță a acestor date, din următoarele categorii: furnizori de servicii, colaboratori și contractori. De asemenea, destinatari ai datelor pot fi autoritățile și instituțiile publice ale statului.

8.3. În conformitate cu prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, aveți următoarele drepturi, pe care le puteți exercita prin transmiterea unei scrisori la adresa sediului social sau pe adresa de e-mail <office@maison13.ro>, în atenția responsabilului de protecția datelor: dreptul la informare, de acces, intervenție, rectificare și portare cu privire la datele pe care ni le furnizați, puteți să limitați prelucrarea realizată de noi, aveti dreptul la opoziție și chiar să solicitați ștergerea datelor. De asemenea, aveți dreptul să nu faceți obiectul unei decizii bazate excusiv pe prelucrarea automată și să formulați o plângere la Autoritatea Națională de Supraveghere a datelor cu caracter personal, în cazul în care vă simțiți lezat de prelucrarea datelor dvs. personale. În situația în care prelucrarea datelor cu caracter personal s-a efectuat pe baza consițământului dvs., aveți dreptul de a vă retrage oricând consimțământul, în mod gratuit, pe aceeași cale prin care v-ați extrimat-o, adică în mediul online, prin transmiterea unui e-mail la adresa menționată în prezentul capitol. Retragerea consimțământului face imposibilă predarea premiului câștigat și nu afectează legalitatea prelucrării datelor efectuată înaintea retragerii consimțământului.

8.4. Nu utilizăm datele dumneavoastră cu caracter personal pentru prelucrare automatizată și nici pentru realizarea de profiluri. Vă asigurăm că nu luăm niciodată decizii automate cu privire la dumneavoastră.

8.5. Menționăm că vom păstra datele dvs. personale colectate numai atât timp cât sunt necesare atingerii scopurilor menționate mai sus ori pentru perioada prevazută de legislația în vigoare sau până la expirarea termenului de prescripție.

**Art. 9. Forţa majoră**

Pentru scopul acestui Regulament, forţa majoră înseamnă orice eveniment care nu poate fi controlat, remediat sau prevăzut de către Organizator şi a cărui apariţie îl pune pe acesta din urmă în imposibilitatea de a-şi îndeplini obligaţiile asumate prin Regulament.

Organizatorul, dacă invocă forţa majoră, este obligat să comunice participanţilor la campanie, în termen de 5 (cinci) zile de la apariţia cazului de forţă majoră, existenţa acestuia.

**Art. 10.  Diverse**

Acest regulament oficial este întocmit de V.M.B Partners S.A. şi va fi adus la cunoştinţa publicului, conform legislației în vigoare în România, fiind disponibil oricărui solicitant, în mod gratuit, începând cu data de 09.04.2022 pe site-ul [www.maison13.ro](http://www.maison13.ro) sau pe e-mail la adresa [office@maison13.ro](mailto:marketing@un-doi.ro).

Participanții nu pot solicita modificarea parametrilor Concursului.

V.M.B Partners S.A îşi rezervă dreptul de a modifica modul de derulare a promoției, dreptul de a întrerupe oricând desfăşurarea promotiei, precum şi dreptul de a modifica şi/sau de a schimba şi/sau de a completa prezentul Regulament oficial, fără ca participanţii să aibă dreptul la despăgubiri.

Cu excepţia cazurilor în care Regulamentul prevede altfel, toate şi oricare dintre modificările Regulamentului vor intra în vigoare numai după ce ele sunt afişate la sediul social al Organizatorului si pe site-ul [www.maison13.ro](http://www.maison13.ro).

În cazul unor erori de tipar sau altfel de erori, Organizatorii şi orice altă persoană fizică sau juridică implicată sunt exoneraţi de orice răspundere.

**S.C. V.M.B Partners S.A.**

**Data 08.04.2022**